Jubileumsmedaljen i anledning av 65-året for seieren i Den store fedrelandskrigen 1941–1945

Jubileumsmedaljen i anledning av 65-året for seieren i Den store fedrelandskrigen 1941–1945  (russisk: Юбилейная медаль «65 лет Победы в Великой Отечественной войне 1941—1945 гг.», ukrainsk Ювілейна медаль «65 років Перемоги у Великій Вітчизняній війні 1941—1945 рр.») er en medalje innstiftet av Russlands president Dmitrij Medvedev ved dekret datert 4. mars 2009Указ Президента Российской Федерации от 4 марта 2009 года № 238. og av Ukrainas president Viktor Jusjtsjenko ved dekret datert 26. mars 2009.Указ Президента України № 190/2009. Initiativ til innstiftelse av medaljen ble fattet 10. oktober 2008 av Samveldet av uavhengige stater under statsoverhodenes møte i Bisjkek.Решение о единой юбилейной медали "65 лет Победы в Великой Отечественной войне 1941-1945 гг.". Medaljen tildeles krigsveteraner og andre som bidro til krigsinnsatsen i anledning av 65-årsjubileet for seieren i andre verdenskrig.

Utforming
Medaljen er utformet i tambak. Advers har som motiv ordenstegnet for 1. klasse av Storhetsordenen, innstiftet i 1943 og tildelt befal og mannskaper for mot i møte med fienden. Dette ordenstegnet er utformet som en femtagget stjerne med utbøyde armer. Midtmedaljong viser et tårn fra Kreml omgitt av en bord der innskriften «СЛАВА» (storhet, ære) står på et rødt bånd i nedre halvsirkel og med en metallkrans i øvre del. Mellom stjernens to nedre tagger står årstallene «1945–2010». Reversen bærer innskriften «65 лет Победы в Великой Отечественной войне 1941—1945 гг.» (65-året for seier i Den store fedrelandskrigen 1941-1945) over sju linjer.

Medaljen er opphengt i et rødt bånd med oransje og svarte striper i midten. Fargene oransje og svart er fargene i båndet til Sankt Georgsordenen fra tsartiden og er en fargekombinasjon som på grunn av dens store militære prestisje ble overtatt av Sovjetunionen og er videreført av Russland i våre dager.

Tildeling
Jubileumsmedaljen tildeles både militære krigsveteraner og personer som i sivilt arbeid bidro til krigsinnsatsen. Partisaner og geriljasoldater i motstandsgrupper kan også hedres med medaljen, likeledes fanger i konsentrasjonsleirer og ghettoer. Personer som tidligere er tildelt minnemedaljer for innsats i verdenskrigen, kvalifiserer også til denne medaljen. Tildeling av medaljen tok til i begynnelsen av desember 2009 og fortsatte utover vinteren og våren 2010. Medaljen tildeles krigsveteraner fra Russland og andre land i Samveldet av uavhengige stater. 

Medaljen er også tildelt krigsveteraner i andre land.Russia expects Britain to attend VE Day jubilee events, Voice of Russia, 16. mars 2010 og CIS war veterans living in UK get medals , Voice of Russia, 22. april 2010.Jubilee medals to the 65th anniversary of Victory awarded to veterans of World War II in New York , Voice of Russia, 24. april 2010. En av de mest prominente av disse er Nord-Makedonias tidligere president Kiro Gligorov.Former Macedonian president decorated with VE-Day medal, Voice of Russia, 16. april 2010. I Tsjekkia ble medaljen tildelt 1 700 veteraner fra andre verdenskrig.Czech WWII veterans awarded with Russian medals, Voice of Russia, 18. februar 2010.

Norske mottagere
Under president Medvedevs statsbesøk i Norge 26. april 2010 ble Jubileumsmedaljen i anledning av 65-året for seieren i Den store fedrelandskrigen tildelt flere nordmenn.–Jeg fikk en av Putin også, men denne var bedre, NRK, 26. april 2010. Tildeling fant sted under en seremoni på Forsvarsmuseet i Oslo, der presidenten talte til krigsveteranene.Speech at Ceremony Awarding Russian Federation 65th Anniversary of Victory Jubilee Medals to World War II Veterans, 26. april 2010. Det ble ved anledningen overrakt medaljer til femten nordmenn, samt en sovjetisk krigsveteran.Slik var Medvedjevs første dag i Norge og Norske krigshelter fikk russiske medaljer, TV2-nyhetene, 26. april 2010. Blant mottagerne var Per Edvard Danielsen.

I etterkant av statsbesøket ble det i samarbeid med fylkeskommunene arrangert flere medaljeutdelinger i tilknytting til markeringen av seieren i Den store fedrelandskrigen. Ved slike tilstellinger ble medaljen tildelt sju krigsveteraner fra Hordaland og fire fra Vest-Agder.

Referanser

Kategori:Russisk samfunn
Kategori:Ukrainsk samfunn
Kategori:Utmerkelser etablert i 2009